Petäjäveden kirkonkylä

Petäjäveden kirkonkylä on Petäjäveden kunnan hallinnollinen keskus ja taajama Jämsänveden itärannalla. Vuoden 2024 lopussa taajaman asukasluku oli 1 708. Taajaman maapinta-ala oli 5,85 neliökilometriä ja väestötiheys 292 as./km².

Valtatiet 18 ja 23 Multian ja Keuruun suunnista kohtaavat taajaman itäpuolella. Risteyksestä itään alkaa valtateiden yhteinen tieosuus Jyväskylään. Kirkonkylässä on Petäjäveden rautatieasema, joka kuuluu Haapamäki-Jyväskylä-rataan. Yhdystie 6241 vie valtatieltä 23 Petäjäveden rautatieasemalle.

Kirkonkylästä länteen kolmen kilometrin päässä on Rautakylä-niminen metalliteollisuuteen suuntautuva yksityinen teollisuusalue.

Lähteet

Aiheesta muualla
 Rautakylän teollisuuskylä 

Luokka:Petäjäveden kylät
Luokka:Keski-Suomen maakunnan taajamat
Luokka:Suomen kirkonkylät
Luokka:Suomen kuntakeskukset